**Zalaszentmihályi Közös Önkormányzati Hivatal**

**🖂 Zalaszentmihály Jókai u. 3.**

**🕿: 92/368-081.**

**E-mail:** **igazgatas@zelkanet.hu**

Tisztelt Zalaszentmihályi Lakosok!

Tájékoztatjuk Önöket, hogy Zalaszentmihály Községi Önkormányzata Képviselő-testületének a szociális tűzifa támogatás helyi szabályairól szóló 8/2024. (VIII.26.) önkormányzati rendelete alapján az önkormányzat szociális tűzifát biztosít a szociális rászorultság alapján, az alábbiak szerint:

**1. §** (1) E rendelet célja, hogy Zalaszentmihály településen élők részére az önkormányzat támogatást nyújtson szociális rászorultság alapján, meghatározza a természetben nyújtott szociális ellátás egyszeri tűzifa juttatás jogosultsági feltételeit, az igénylés, odaítélés menetét.

(2) E rendelet hatálya kiterjed Zalaszentmihály település közigazgatási területén életvitelszerűen lakó-, és tartózkodási hellyel rendelkező állampolgárokra.

**2. §** (1) Az Önkormányzat a rendelkezésére álló keret mértékéig a rászoruló személyeket vissza nem térítendő természetbeni támogatásként minimum 1 m3, de legfeljebb 5 m3 szociális tűzifa támogatásban részesíti. A támogatás igénybevétele ingyenes, az önkormányzat ezzel szemben ellenszolgáltatást nem kér.

(2) Természetben nyújtott szociális célú tűzifa-támogatást lehet megállapítani annak a tűzifával fűtő szociálisan rászorult személynek, akinek a háztartásában az egy főre jutó havi jövedelem nem haladja meg a 140.000 forintot, egyedül élő esetén a 160.000 forintot.

(3) A támogatás megállapításakor előnyben kell részesíteni azt, aki a szociális igazgatásról és szociális ellátásokról szóló törvény szerint.

a) aktív korúak ellátására jogosult,

b) időskorúak járadékára jogosult,

c) lakásfenntartási-, települési támogatásra jogosult,

d) a gyermekek védelméről és gyámügyi igazgatásról szóló [1997. évi XXXI. törvény](https://njt.hu/jogszabaly/1997-31-00-00)ben szabályozott halmozottan hátrányos helyzetű gyermeket nevelő család,

e) egyedül élő nyugdíjas vagy nyugdíjas.

(4) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.

(5) Nem jogosult szociális célú támogatásra – függetlenül a [2. §](https://or.njt.hu/eli/v01/437255/r/2023/8#SZ2)-ban meghatározott feltétel teljesülésétől – a kérelmező:

a) ha erdőgazdálkodó, erdőtulajdonos és az elmúlt 2 évben fakitermelést végzett,

b) azon ingatlan vonatkozásában, mely tűzifával egyáltalán nem fűthető

(6) Az üresen álló, nem lakott ingatlanra, amelyben életvitelszerűen senki nem él, a támogatás nem kérhető.

**3. §** (1) A támogatás megállapítása iránti eljárás e rendelet [1. melléklet](https://or.njt.hu/eli/v01/437255/r/2023/8#ME1)e szerinti kérelemre indul.

(2) A kérelmeket **2024. szeptember 16. napjáig folyamatosan** lehet a Zalaszentmihályi Közös Önkormányzati Hivatalban benyújtani.

(3) A kérelmek elbírálása a képviselő-testület hatáskörébe tartozik, aki a támogatásról legkésőbb a kérelem benyújtására nyitva álló határidő lejártától számított 30 napon belül dönt.

(4) A tűzifa átvételét a jogosult e rendelet [2. melléklet](https://or.njt.hu/eli/v01/437255/r/2023/8#ME2)ét képező átvételi elismervény aláírásával igazolja.

(5) A támogatás forrása az Önkormányzat számára megállapított támogatás, valamint saját költségvetési előirányzata.

(6) A forrás felhasználását követően a kérelmeket – függetlenül attól, hogy azok a [2. §](https://or.njt.hu/eli/v01/437255/r/2023/8#SZ2)-ban meghatározott feltételeknek megfelelnek – el kell utasítani.

**A támogatás igénylésével kapcsolatos tájékoztatás, illetve kérelem nyomtatvány a Zalaszentmihályi Közös Önkormányzati Hivatalban személyesen, vagy a 92/368-081-es telefonszámon kérhető.**

Zalaszentmihály, 2024. augusztus 27.

 dr. Ujj-Hospely Eszter sk.

 jegyző